
26 DR.30.9.2004 

 
 

Timbalan Yang di-Pertua [Datuk Dr. Yusof bin Yacob]:  Ya. 

Beberapa Ahli:  [Bangun] 

Dato’ Paduka Haji Badruddin bin Amiruldin:  Jadi, tidak apalah.  Duduklah, 
saya belum habis.  [Ketawa]  Sabarlah.  

Beberapa Ahli:  [Menyampuk] 

Dato’ Paduka Haji Badruddin bin Amiruldin:  Jadi, saya ucapkan terima 
kasih.  Inilah daripada Yan ini kita hendak bahas… 

Timbalan Yang di-Pertua [Datuk Dr. Yusof bin Yacob]:  Cukup. 

Dato’ Paduka Haji Badruddin bin Amiruldin:  …macam inilah masa tidak 
cukup. 

Timbalan Yang di-Pertua [Datuk Dr. Yusof bin Yacob]:  Cukup, Yang 
Berhormat.   

Dato’ Paduka Haji Badruddin bin Amiruldin:  Terima kasih banyak.   

Timbalan Yang di-Pertua [Datuk Dr. Yusof bin Yacob]:  Ya. 

Dato’ Paduka Haji Badruddin bin Amiruldin: Terima kasih.  
Assalamualaikum warahmatullahi wabarakatuh. 

Timbalan Yang di-Pertua [Datuk Dr. Yusof bin Yacob]:  Kinabatangan. 

11.43 pagi. 

Datuk Bung Moktar bin Radin [Kinabatangan]:  Terima kasih Tuan Yang di-
Pertua.  Saya tengok jam ini, cukup 10 minit saya berhenti.  [Ketawa]   

Pertama, berhubung dengan Butiran 030100 berhubung dengan ICU.  Jadi 
kebetulan Yang Berhormat yang bertanggungjawab dengan agensi ini ada di sini, kita 
memintalah kepada agensi ini supaya lebih efisien melihat masalah-masalah yang 
dikemukakan oleh wakil rakyat.  Kalau saya tidak silap, melalui Yang Amat Berhormat 
Perdana Menteri, saya menyalurkan projek-projek kecil pembangunan di kawasan saya 
kepada ICU dan malangnya tidak ada surat balasan pun sama ada dalam kajiankah, 
dalam apa-apa perancangan sekalipun dan ini menjadi persoalan kepada saya macam 
mana kita hendak menjawab pula kepada rakyat kita di kawasan sekiranya tidak ada 
apa-apa maklumat yang diberikan daripada pihak yang bertanggungjawab. 

Jadi, saya meminta Yang Berhormat agar Unit ICU ini ataupun UPP ini 
diperhebatkan untuk memastikan bahawa mereka, pemegang-pemegang amanah ini 
betul-betul bertanggungjawab ke arah memastikan supaya membawa pembangunan 
seimbang kepada bandar dan luar bandar sebab agensi ini amat perlu dan penting 
sebelum projek-projek kecil dilaksanakan, ianya perlu penyelarasan daripada unit ini.  
Jadi, saya mohon jasa baik Yang Berhormat itu agar dapat melihat masalah-masalah 
seumpama ini.   

Yang kedua ialah Butiran 220300 iaitu berhubung dengan Petronas.  Saya 
ingin menarik perhatian Yang Berhormat, daripada data yang saya terima syarikat-
syarikat kontraktor seramai lebih kurang 63 buah syarikat yang beroperasi di negara 
kita termasuk lebih kurang 9 daripada luar negara, malangnya tidak ada satu pun 
kontraktor dari Sabah yang diambil oleh Petronas selaku vendor ataupun kontraktor 
untuk berusaha sama dalam Petronas.   

Ini saya rasa satu perniagaan kalau saya boleh kod ungkapan P. Ramlee 
dalam filem Tiga Abdul, ini tidak adil Tuan Yang di-Pertua.  Di Sabah ada minyak tapi 
kontraktor Sabah satu pun tidak dibenarkan.  Apabila kita jumpa, Petronas cakap 
kontraktor Sabah tidak ada pengalaman.  Macam mana hendak ada pengalaman kalau 
tidak diberi peluang.  Ini tidak betul dan sekarang ini alhamdulillah Tuhan beri kita 
kekayaan.  Terdapat lebih kurang dua telaga baru ditemui di perairan Malaysia di 
Sabah.  Adakah ini Petronas juga akan mengamalkan diskriminasi yang sama dengan 
mengundang kontraktor luar tetapi dari Sabah dia tidak layan. Saya hairan macam 
mana boleh berniaga begini.  Kalau pun budak sekolah Tuan Yang di-Pertua, terfikirlah 
bahawa perniagaan ini tidak adil, berat sebelah betul.   



Timbalan Yang di-Pertua [Datuk Dr. Yusof bin Yacob]: Ya. Beberapa Ahli: [Bangun]. Dato' Paduka Haji Badruddin bin Amiruldin: Jadi, tidak apalah. Duduklah, saya belum habis. [Ketawa] Sabarlah. Beberapa Ahli: [Menyampuk]. Dato' Paduka Haji Badruddin bin Amiruldin: Jadi, saya ucapkan terima kasih. Inilah daripada Yan ini kita hendak bahas... Timbalan Yang di-Pertua [Datuk Dr. Yusof bin Yacob]: Cukup. Dato' Paduka Haji Badruddin bin Amiruldin: ...macam inilah masa tidak cukup. Timbalan Yang di-Pertua [Datuk Dr. Yusof bin Yacob]: Cukup, Yang Berhormat. Dato' Paduka Haji Badruddin bin Amiruldin: Terima kasih banyak. Timbalan Yang di-Pertua [Datuk Dr. Yusof bin Yacob]: Ya. Dato' Paduka Haji Badruddin bin Amiruldin: Terima kasih. Assalamualaikum warahmatullahi wabarakatuh. Timbalan Yang di-Pertua [Datuk Dr. Yusof bin Yacob]: Kinabatangan. 11.43 pagi. Datuk Bung Moktar bin Radin [Kinabatangan]: Terima kasih Tuan Yang di- Pertua. Saya tengok jam ini, cukup 10 minit saya berhenti. [Ketawa]. Pertama, berhubung dengan Butiran 030100 berhubung dengan ICU. Jadi kebetulan Yang Berhormat yang bertanggungjawab dengan agensi ini ada di sini, kita memintalah kepada agensi ini supaya lebih efisien melihat masalah-masalah yang dikemukakan oleh wakil rakyat. Kalau saya tidak silap, melalui Yang Amat Berhormat Perdana Menteri, saya menyalurkan projek-projek kecil pembangunan di kawasan saya kepada ICU dan malangnya tidak ada surat balasan pun sama ada dalam kajiankah, dalam apa-apa perancangan sekalipun dan ini menjadi persoalan kepada saya macam mana kita hendak menjawab pula kepada rakyat kita di kawasan sekiranya tidak ada apa-apa maklumat yang diberikan daripada pihak yang bertanggungjawab. Jadi, saya meminta Yang Berhormat agar Unit ICU ini ataupun UPP ini diperhebatkan untuk memastikan bahawa mereka, pemegang-pemegang amanah ini betul-betul bertanggungjawab ke arah memastikan supaya membawa pembangunan seimbang kepada bandar dan luar bandar sebab agensi ini amat perlu dan penting sebelum projek-projek kecil dilaksanakan, ianya perlu penyelarasan daripada unit ini. Jadi, saya mohon jasa baik Yang Berhormat itu agar dapat melihat masalah-masalah seumpama ini. Yang kedua ialah Butiran 220300 iaitu berhubung dengan Petronas. Saya ingin menarik perhatian Yang Berhormat, daripada data yang saya terima syarikat- syarikat kontraktor seramai lebih kurang 63 buah syarikat yang beroperasi di negara kita termasuk lebih kurang 9 daripada luar negara, malangnya tidak ada satu pun kontraktor dari Sabah yang diambil oleh Petronas selaku vendor ataupun kontraktor untuk berusaha sama dalam Petronas. Ini saya rasa satu perniagaan kalau saya boleh kod ungkapan P. Ramlee dalam filem Tiga Abdul, ini tidak adil Tuan Yang di-Pertua. Di Sabah ada minyak tapi kontraktor Sabah satu pun tidak dibenarkan. Apabila kita jumpa, Petronas cakap kontraktor Sabah tidak ada pengalaman. Macam mana hendak ada pengalaman kalau tidak diberi peluang. Ini tidak betul dan sekarang ini alhamdulillah Tuhan beri kita kekayaan. Terdapat lebih kurang dua telaga baru ditemui di perairan Malaysia di Sabah. Adakah ini Petronas juga akan mengamalkan diskriminasi yang sama dengan mengundang kontraktor luar tetapi dari Sabah dia tidak layan. Saya hairan macam mana boleh berniaga begini. Kalau pun budak sekolah Tuan Yang di-Pertua, terfikirlah bahawa perniagaan ini tidak adil, berat sebelah betul.